पाएं अपने शहर की ताज़ा ख़बरें और फ्री ई-पेपरडाउनलोड करें
कुआड़ी ओपी क्षेत्र अंतर्गत एक महिला के साथ दहेज को लेकर मारपीट व घर से बाहर निकाल दिये जाने का मामला सामने आया है। महिला ने पति समेत ससुराल पक्ष के 6 लोगों के विरुद्ध प्राथमिकी दर्ज कराई है। आवेदिका निधि सिन्हा ने बताया कि लगभग 4 वर्ष पूर्व पहुंसी पंचायत के हरिपुर वार्ड 8 निवासी रविंद्र कुमार सिंह के साथ हिन्दू रीति रिवाज के अनुसार शादी हुई थी। सब कुछ ठीक ठाक चलता रहा।
लेकिन उसके बाद ससुराल वालों ने पति के कारोबार को लेकर मायके से 10 लाख रुपये की मांग कर लाने का दबाव बनाने लगे। मांग पूरा नहीं होने पर आए दिन मारपीट समेत मानसिक रूप से प्रताड़ित किया जाने लगा। मारपीट के क्रम में दो भरी सोना का गहना व एक भारी कान की बाली छीन ली गई। इसकी सूचना जब मायके वालों को मिली तो मेरे पिता ससुराल पहुंचे। लेकिन ससुराल वालों ने उनके साथ भी अभद्र व्यवहार किया।
उन्होंने बताया कि मेरे पति रविंद्र कुमार सिंह पिता लखन लाल सिंह ने कुर्साकांटा थाना क्षेत्र के लक्ष्मीपुर निवासी कमलानंद सिंह की पुत्री चांदनी कुमारी से दूसरी शादी भी कर ली है। आरोपियों में ससुर लखन लाल सिंह, सास जानकी देवी, संतोष कुमार सिंह, केसो देवी, रामफल सिंह शामिल है। ओपी प्रभारी संजय कुमार राम ने बताया कि केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn